WelkomBegin hier	Welkom by Ditsem Nuus	Sektore	BesigheidBesigheid	Sake Geleenthede	Ekonomie	Energie	Gesondheid	Grond	Internet	Kultuur	Afrikaans	Boeke	Landbou	Misdaad	Omgewing	Politiek	Nasionaal	Afrikanervolk	Internasionaal	Rassediskriminasie	Sport	Snelnuus & Snykant	Vermaak	Flieks	TV	Godsdiens	Stilword	Vervolgde Kerk	Aktueel	Jeug	Skool	Tersiêr	Werkend	Kommentaar	Uitgawes	Huidige	Vorige	DitsemBlits	Uitgawes	Termes en Voorwaardes	Teken in!	Adverteer	Kontak ons	Wa'zit	Soektog... Soek	Afrikaans by universiteite uitgeskop Subscribe to this RSS feed Geskryf deur Redaksie 01 Junie 2016 Tersiêr Lewer kommentaar Op 22 Junie 2016 is by die Universiteite van Pretoria en Stellenbosch finaal besluit dat Afrikaans as volwaardige onderrigtaal gestaak gaan word, terwyl dit aan die lig gekom het dat Unisa besluit het Afrikaans word vir onderrig, navorsing en eksaminering gestaak. Diegene gekant teen die besluite, soos Afrikaanssprekende studente, AfriForum, die FAK en sekere universiteitsraadslede, het egter aangedui dat Afrikaans steeds met passie lewendig gehou sal word.
Vroeër het die Universiteit van die Vrystaat (UV) reeds dieselfde paadjie geloop, maar hul besluit word tans in die Vrystaatse Hooggeregshof deur AfriForum en bondgenote betwis op grond van onregmatigheid en ongrondwetlikheid. In die hofsaak tot dusver het die UV erken dat die taalbesluit geneem is in ‘n poging om verdere kampusgeweld te voorkom – ‘n feit wat kennelik ook geld t.o.v. Tukkies en Maties. Lees meer... VN korrupteer kinders wêreldwyd Subscribe to this RSS feed Geskryf deur Redaksie 01 Junie 2016 Skool Lewer kommentaar ‘n Program wat deur die Verenigde Nasies ontwerp is, geborg word en wêreldwyd geïmplementeer word onder die dekmantel van sg. kinderopvoeding in seksualiteit, word tans gebruik om kinders wêreldwyd tussen die ouderdomme geboorte tot adolessensie te korrupteer op ‘n wyse te aaklig vir woorde. Die program staan bekend as Comprehensive Sexuality Education (CSE) en het sg. ten doel “to enable young people to make informed decisions about their sexuality and health”. Die program geskied onder die sambreel van die UN Population Fund (UNFPA).
CSE word gedryf onder die gevleuelde dekmantel van “to build life skills and increase responsible behaviour and because they are based on human rights principles, they help advance human rights, gender equality and the empowerment of young people. UNFPA works with governments to implement comprehensive sexuality education, both in schools and through community-based training and outreach. UNFPA also promotes policy for, and investment in sexuality education programmes that meet internationally agreed standards.”
In werklikheid bevorder CSE egter doelgerig en geïnfiltreerd eksplisiete seksuele bewusmaking van kinders letterlik vanaf geboorte tot adolessensie, asook vrye seks, dieselfde geslag verhoudings, aborsie, ens. CSE het onder die aandag van Ditsem Nuus gekom deur ‘n Christelike dokumentêr wat op DStv kanaal 343 op Sondagaand 3 Julie 2016 om 18:30 deur die Family Policy Institute van Errol Naidoo gebeeldsend is.
Op Google is baie inligting oor hoe regsinnige mense CSE in werklikheid sien en lesers – almal wat die belange van kinders op die hart dra, vanaf ouers, grootouers, onderwysers, opvoeders en dosente tot maatskaplike werkers, sielkundiges, ens. – word aangespoor om by die volgende skakels hulself eerstehands te vergewis van CSE: www.comprehensivesexualityeducation.org of www.stopcse.org of www.familypolicyinstitute.com. Wat CSE o.a. propageer, is die volgende:
Kinders is natuurlik seksueel vanaf geboorte en daarom skend enige beperkings op hul seksuele uitdrukking of seksuele aktiwiteit hul seksuele regte.
Om goeie gesondheid te geniet, behoort kinders en volwassenes gereelde seksuele ervaringe te hê, òf alleen of met persone van enige geslag.
Reg tot seksuele plesier, selfs vanaf die jongste ousderdom is ‘n primêre mensereg wat geld bokant ander regte.
Kinders het privaatheids- en vertroulikheidsregte wat die regte troef van hul ouers om hul te lei in opvoeding op die gebied van menslike seksualiteit.
Kinders het die reg tot aborsie en seksuele verhoudinge sonder die kennis en goedkeuring van hul ouers.
Die meeste samelewingsnorme, veral dié gebaseer op godsdienstige gronde, is onderdrukkend en ongesond en moet verander word.
Kinders het die reg om te eksperimenteer met diverse seksuele identiteite en oriëntasies en die gedragspatrone daarmee geassosieer ten einde hulle in staat te stel om ‘n gesonde seksualiteit te ontwikkel.
Die jeug moet aangespoor word om “homofobie”, “transfobie” en “heteroseksualisme” te beveg en op te staan vir hul seksuele regte.
Die jeug moet betrokke raak in die ontwerp en implementering van CSE-programme.
Kinders, onder internasionaal-erkende regte op gesondheid en opvoeding, het ‘n reg tot toegang tot alle seksuele inligting, ongesensor en sonder ouerlike goedkeuring. CSE word wêreldwyd in sowat 200 lande op een of ander wyse geïmplementeer, ook in Suid-Afrika. Dit word gedoen d.m.v. ‘n hele netwerk van verskillende VN-organisasies soos o.m. die World Health Organization (WHO), UNAIDS, UNESCO, UNICEF en UNFPA. Ander sleutelinstansies is die International Planned Parenthood Federation (IPPF) en die Sexuality Information and Education Council of the United States (SIECUS). Hulle word bygestaan deur ‘n verdere lys van meer as 100 gespesialiseerde organisasies – almal gelys op die Internet.
CSE het sy ontstaan gehad by die Kinsey Institute wat dr. Alfred Kinsey in 1947 by die Indiana Universteit in die VSA tot stand gebring het en wat tot vandag toe nog vol in bedryf is met Amerikaanse staatsgeld en private borgskappe. Kinsey was ‘n bewese pedofiel en pervert en sy aaklige navorsing en proewe is deur die jare verwerk tot die verskillende programme wat die CSE vandag uitmaak. Vir meer besonderhede, besoek www.StoptheKinseyInstitute.org en www.familywatchinternational.org/fwi/Kinsey_fraud.cfm. Ook in die Suid-Afrikaanse onderwysbedeling word velerlei spore van CSE gevind en lyk dit trouens of dit in die huidige Godlose regeringsbestel al meer veld wen.
Daar is egter aan die positiewe kant ook groot teenreaksie teen die onbeskryflike aakligheid van CSE en van die lande wat dit verbied het en daarin geslaag het om dit uit hul onderwysstelsels te hou, sluit in Kroasië, Jamaika, Nigerië en Nauru (die VN-lidland met die kleinste bevolking).
Dit is ook duidelik dat CSE aansluit by o.a. die groeiende pedofilie-, pornografie- en mensehandelbedrywe van miljarde der miljarde rand van globale omvang.
CSE is duidelik uit die Bose, terwyl dit deel vorm van die groter strategie van die internasionale geldmag om die koms van die antichris voor te berei. Dit is beslis egter nie almagtig nie en kan deur gebed en teenstrategie deur die Heilige Gees verslaan word. Die woorde van Christus staan vas: “En elkeen wat een van hierdie kleintjies wat in My glo, laat struikel, dit is beter vir hom as ‘n meulsteen om sy nek gehang en hy in die see gegooi word.” (Markus 9:42)
Lees meer... AVS Bokkieweek vier kwarteeu Subscribe to this RSS feed Geskryf deur Redaksie 01 Februarie 2016 Skool Lewer kommentaar Die Bokkieweke vir Afrikanerskoliere wat deur die Afrikaner Volkseie Sport (AVS) aangebied word, vier vanjaar hul 25ste bestaansjaar met groeiende sukses en sportkodes wat steeds uitgebrei word.
Vir meer besonderhede besoek www.bokkieweek.co.za. Lees meer... Afrikaanse Wiskunde beter as res Subscribe to this RSS feed Geskryf deur Redaksie 01 Februarie 2016 Skool Lewer kommentaar Interessant nog uit die 2015 Matriekuitslae is dat dit uit ‘n navorsingsverslag van Helpende Hand Skole-ondersteuningsentrum (SOS ) blyk dat slegs 5,3% van alle skole in SA meer as 28% van die Wiskunde-onderskeidings behaal het.
Die verdere slotsom is dat indien alle skole in die land soos Afrikaanse skole sou presteer het, sou daar meer as 40 000 Wiskunde-onderskeidings in die 2015-matriekeksamen gewees het – daar was egter slegs 7 791. Die bespresterende Afrikaanse skole in die 2015 Matriekuitslae het ingesluit Paul Roos Gimnasium (68 onderskeidings), Hoërskool Menlopark (64), Hoërskool DF Malan (58), Afrikaanse Hoër Meisieskool Pretoria (48), Hoërskool Paarl Vallei (48), Hoër Meisieskool Bloemhof (47), Hoërskool Waterkloof (41), Gimnasium Paarl (36) en Hoërskool Eldoraigne (36). Van al die skole in die land, Engelstalige ingesluit, was die vyf beste Wiskundeskole in 2015 Bishops (72 onderskeidings), Paul Roos Gimnasium (68), Hoërskool Menlopark (64), Westville Boys High School (61) en Pretoria Boys High School (59).
Lees meer... Reitz-koshuis herleef in styl Subscribe to this RSS feed Geskryf deur Johann Dannhauser 01 Februarie 2016 Tersiêr Lewer kommentaar Die eertydse en verguisde Pres. Reitz-kamerwonings wat in 2008 van die kampus van die Universiteit van die Vrystaat (UV) verban is na die omstrede skoonmakersvoorval, het pas herleef in die vorm van ‘n splinternuwe stylvolle koshuiskompleks 200 m vanaf die UV-kampus.
Daar word beplan om nog drie identiese geboue op dieselfde perseel op te rig, bouwerk waaraan reeds begin het met beoogde voltooiingsdatum 2017. Met alle inwoners van Heimat Mannerheim wat bona fide ingeskrewe studente by die UV is, neem die koshuis in groepsverband ten volle deel aan buitemuurse aktiwiteite op kampus onderhewig aan die regulasies van die universiteit, maar wat betref die eienaarskap en bestuur van die nuwe gebouekompleks, asook die interne aangeleenthede van die koshuis, het die UV natuurlik geen seggenskap nie.
Lees meer... Studentebetogings: Die realiteite Subscribe to this RSS feed Geskryf deur Redaksie 09 September 2016 Tersiêr Lewer kommentaar Nadat die eerste studentebetogings op 21 Oktober 2015 by Wits en Ikeys losgebars het teen ‘n verhoging in studiegelde en dit in ‘n oogwink oorgespoel het onder die vaandel van #FeesMustFall na al die universiteits- en kollegekampusse in die land, is die land geruk deur die impak van die gebeure. Die betogings was dikwels gewelddadig, eiendom is verwoes en slegs gewapende onluspolisie het gestaan tussen ‘n horde stormende studente en die Parlement.Die dag wat die betogings losgebars het, was ook die dag wat Minister van Finansies Nhlanhla Nene sy Mediumtermyn Begrotingstoespraak in die Parlement gelewer het - ‘n toespraak wat slegs gelewer kon word nadat die protesterende EFF Parlementêre groep ter ondersteuning van #FeesMustFall deur veiligheidspersoneel met geweld uit die Parlement verwyder is. Die studente het ook gratis onderrig by tersiêre instellings, die afskaffing van registrasiefooie en beëindiging van uitkontraktering van dienste op kampusse geëis.In reaksie op hierdie studentebetogings het pres. Jacob Zuma aangekondig dat daar geen verhoging in tersiêre studiegelde in 2016 sal wees nie, terwyl hy hom ook ten gunste verklaar het van gratis opleiding vir studente by tersiêre instellings.Die studentebetogings het dus op ‘n manier ‘n waterskeiding in SA gebring, maar wat is die realiteite van die gebeure en hul nagevolge? Daarop kan geantwoord word dat die volgende realiteite soos ‘n paal bo water staan:Die feitelike profiel van die betogende studente is dat hulle ongeveer 90% swart is, d.w.s. die grootste gros van blanke studente het nie aan die betogings deelgeneem nie en het eerder verkies om op die vooraand van die jaarlikse eksamens op hul studies te fokus en met klasse aan te gaan.Die betogende studente het dit reggekry om te “bewys” dat as jy nie jou sin kan kry nie, jy dit wel d.m.v. geweld en anargie kan verkry. Dit beteken dat ‘n gees van “demand” en betoog totdat jy jou sin gekry het ongeag die res, gevestig is.In die meeste gevalle op universiteitskampusse was dit ‘n gewelddadige minderheidsgroep wat spreekwoordelik die stert was wat die hond geswaai het en hul wil op ‘n swygende meerderheid afgedwing het. Trouens daar is sterk aanduidings dat die betogende studente aangevuur is deur rewolusionêre persone wat nie ingeskrewe studente was nie. Die konnotasie tussen die rewolusionêre EFF en betogende studente is ook opvallend. Die landswye studenteprotes lyk inderwaarheid na ‘n georkestreerde situasie met “derde mag”-betrokkenheid, soos die Waarnemende Kommissaris van die SAPD Khomotso Phahlane pas voor ‘n Parlementêre Portefeuljekomitee uitgewys het en gesê het dat ‘n opvlam van die betogings in Februarie-Maart volgende jaar verwag kan word.Die wetlike bevoegdheid oor tersiêre studiegelde berus by die Raad vir Hoër Onderwys in samewerking met die Dept. van Hoër Onderwys, wat beteken dat pres. Zuma buite sy regte en bevoegdhede opgetree het deur voortydig aan te kondig dat studiegelde nie verhoog gaan word nie. Hoekom dit so gedoen is en die korrekte prosedurele weg nie gevolg is nie, moet nog verduidelik word.Een van die hardste realiteite is dat daar in die nasionale begroting, met sy groeiende skuld eenvoudig nie voldoende fondse is vir gratis tersiêre opleiding in SA nie, terwyl universiteite en kolleges nie kan bekostig om gratis studiegeleenthede te verskaf nie. Daar word gesê dat indien massale korrupsie in die land hokgeslaan kan word, kan die R37 miljard wel gevind word wat oor die volgende drie jaar vir gratis tersiêre opleiding in die land benodig word. Dit is egter ‘n aspek wat op ‘n ope vraag berus.Met dié dat die regering die matriekslaagsyfer in die land verlaag het na 30%, is daar ‘n massa hoeveelheid matrikulante wat glad nie kwalifiseer vir eerstewêreldse tersiêre opleiding nie. Die gevolg is dat daar ‘n massa studente op SA kampusse is wat akademies nie daar hoort nie. Die totale studentegetal aan die 23 openbare universiteite in SA het vanaf 495 355 in 1994 verdubbel na 1 002 110 in 2014. Hiervan was die voorgraadse gradueringskoers in 2013 slegs 15%, vir M-studente 20% en vir doktorale studente 12%. 78% van studente by residensiële universiteite is swart. Dit beteken dat SA universiteite ‘n geweldige hoeveelheid studente akkommodeer wat uiteindelik nie gradueer nie. Die #FeesMustFall veldtog word ooglopend terselfdertyd misbruik in die doelgerigte poging om Afrikaans en die Afrikaanse kultuur by enkele universiteite en kolleges waar dit nog te vind is, ‘n nekslag toe te dien. Gebeure huidig by Maties, NWU Puk, Kovsies en Tuks getuig daarvan. So bv. het die US verskansing van Afrikaans as onderrigmedium laat vaar, die UP doen ‘n eierdans rondom Afrikaans as onderrigmedium, UV rektor prof. Jonathan Jansen het in beginsel besluit om weg te doen met die standbeelde van oud-presidente Steyn en Swart en by NWU Potchefstroom het rektor Dan Kgwadi militante swart studente aangemoedig om “te veg” teen studente wat Afrikaans en ‘n Afrikanerkultuur voorstaan. Strukture vir finansiële hulp soos die Nasionale Finansiële Hulpskema vir Studente (NSFAS) was in plek met die bewindsoorname van die ANC in 1994, maar het disfunksioneel geraak en is tewens ook die terrein van korrupsie van miljoene rand wat tans forensies ondersoek word. In 2014/15 is R9 miljard i.t.v. die NSFAS aan 414 802 begunstigdes betaal, maar hiervan is tot op datum slegs R247 miljoen terugbetaal.Die teiken van die NSFAS is om 25% van tersiêre studente met beurslenings te ondersteun, maar tans staan die syfer op hoogstens 16%. Die aanduidings is dus dat van die kampusse in die land besig is om in wat nie anders beskryf kan word nie as rewolusionêre neste omskep te word. Teen hierdie golf is daar egter studente wat vasskop en aandring op wet, orde en billikheid, soos bv. by NWU Puk te Potchefstroom waar die AfriForum Jeug-tak aan prof. Kgwadi formeel gesê het: “Hiér trek ons nou die lyn. Ons gaan nie toelaat dat ŉ handjievol radikale ons kampus kom verwoes en verdeel nie. Studente ry nou verby ander kampusse wat histories Afrikaans was, soos die Universiteit van Pretoria en die Universiteit van die Vrystaat, om ’n tuiste by die NWU-Puk se kampus te kom vind." By die UV het studente plakkate om die standbeelde van oud-presidente Swart en Steyn gehang wat lees: “Ek het geveg teen kolonialisme, hoekom wil jy my verwyder?” Voorts het AfriForum Jeug se Kovsie-tak in ‘n mediaverklaring gesê: “In hierdie stadium word die universiteitsbestuur aan die neus rondgelei deur ŉ radikale groep studente wat ŉ politiese agenda dryf.” In geheel gesien is die gevolgtrekking onafwendbaar dat die uitbarsting van studentebetogings by al die universiteite in die land deel vorm van ‘n georkestreerde agenda ook op ander lewensterreine om SA stelselmatig te druk in die rigting van ‘n Kommunistiese staat. Lees meer... Onderwys in spervuur Subscribe to this RSS feed Geskryf deur Redaksie 01 Junie 2016 Skool Lewer kommentaar Die onlangse uitspraak van die Grondwethof dat die finale besluit oor die toelatingsbeleid van openbare skole by die staat berus, het afgesien van ’n verbreking van die 1994-skikking by Kemptonpark, Afrikaans voor een van sy grootste uitdagings tot nog toe gebring.
Van hierdie onderwysaangeleenthede sal waarskynlik onder die loep kom by die jaarlikse kongresse van die Helpende Hand Skole-ondersteuningsentrum (SOS) vanaf 27–29 Junie by die ATKV Buffelspoort-vakansieoord en vanaf 4–6 Julie 2016 by die Universiteit Stellenbosch Besigheidskool in Bellville. Meer inligting by www.skoolwiskunde.co.za en www.gerat.co.za. Lees meer... Afrikaans – My Taal, My Toekoms Subscribe to this RSS feed Geskryf deur Magdelaide Boshoff, Graad 10, Hoërskool Burgersdorp (Bydrae in ‘n skooldebat oor Afrikaans) 30 Augustus 2016 Skool Lewer kommentaar Chairman, I cannot begin to describe my sorrow and bitterness to you because, because..? You see, since we are not allowed to braai anymore and the butcheries are out of boerewors and biltong and since you get two types of donuts- the sweet one with the hole in the middle and the one with mince that tastes like a vetkoek, and since Afrikaans fell – I don’t know who I am anymore.
Dames en here, dit gaan die gevolg wees van ’n ry domino’s wat opgestel is om te val. Ons gaan sit met ’n identiteitskrisis. Gaan ons wag totdat alles verby is voordat ons besef dat ons die wrede kinderhande moes keer wat die eerste domino in die ry omgestoot het? En omdat ons nie het nie, het Afrikaans in die werksplek, op tersiêre gebied en in skole ... geval. Kom ons kyk na die domino’s in die ry. Die eerste domino is klaar omgestoot. Afrikaans is uit in die besigheidswêreld en werkplek. Wanneer laas was daar ‘n Afrikaanse stem aan die ander kant van die gehoorbuis, toe u Vodacom, Multichoice of die plaaslike hospitaal geskakel het? Die “grootmenswêreld”, die besigheidswêreld het al lankal verengels. Naomi Meyer, skrywer van jeugromans en voltydse lid van LitNET se Taalsekretariaat, het ‘n artikel, “Taallandskap en taalpolitieke karakter”, geskryf vir LitNET oor die sensus van 2011. Sy sê dat Suid-Afrika gekenmerk word deur linguistiese ongelykhede. Engels, wat toe die 4de grootste taal was, en deur 9.6% van die land se bevolking, oftewel 4,9 miljoen burgers, as eerste taal gebruik word, was die taal van mag: opvoedkundig, ekonomies, polities en sosiaal. Dit is nou die stert wat die hond swaai! Ek verstaan dit nie! Die land het tog nie honger gely toe Afrikaans as besigheidstaal gebruik was nie, en ek dink die regte mense het tronk toe gegaan toe dit nog in die howe gebruik is. My oupa, ‘n voormalige dosent aan die Universiteit van Fort Hare, sê dat Afrikaans ‘n unieke inheemse kennissisteem opgebou het met dieselfde innoverende wetenskaplike vermoë as ander Europese lande, maar die verskil is dat Afrikaans Afrika se probleme verstaan en kan oplos. En nou is hierdie vermoë in die werksplek en besigheidswêreld prysgegee. Die volgende domino in die ry is tans besig om erg te wankel, dit bibber en beef en is op die randjie om te tuimel. Ons moet hier keer dat dit klap. Die taalstryd woed by ons universiteite. Op 3 Desember 2015 skryf Tom McLachlan, lid van die Taalkommissie van die SA Akademie vir Wetenskap en Kuns, in ’n essay “Oor Afrikaans en die toekoms daarvan”, dat daar net skaduwees oorbly van die histories Afrikaanse universiteite. Nog net drie bly oor wat voorgee dat hulle ’n wesenlike Afrikaanse aanbod het – Pukke, Kovsies en Maties. (Niemand weet meer van die bestaan van die voormalige Randse Afrikaanse Universiteit nie, en Tukkies het net ’n tikkie Afrikaans wat gebruik word.) Nou, agt maande na hierdie artikel, vra ons hoe lank daardie aanbod nog staande gaan bly? As dit nie vir AfriForum se dringende hofbevele was wat ’n verandering in die taalbeleid by die Universiteit van Stellenbosch en die Universiteit van die Vrystaat tydelik gekeer het nie, was Afrikaans daar ook al na die maan. Wat my verstand te bowe gaan is hoekom jy jou uitverkore universiteite se taalbeleid aanvaar as jy inskryf, en dan ewe skielik ál die eende op die water met jóú brood wil doodgooi? ’n Mens gaan soek mos na iets wat ten volle aan jou behoeftes voldoen; as jy dit nie kry nie, skep dit vir jouself. Maar nee, in Suid-Afrika breek jy eerder iemand anders se goed af, totdat almal ewe ongelukkig is... Van die laaste domino’s in die ry, is Afrikaanse skole. Adv. Anton Alberts, parlementêre woordvoerder oor basiese onderwys van die VF Plus, sê in Gauteng is daar net 168 Afrikaanse skole teenoor 1 539 Engels. Net in Gauteng is ’n kwart van Afrikaanse skole sedert 2002 na Engels-medium verander. En soos ’n luislang wikkel die owerhede hulself om die oorblywende Afrikaanse skole. Met elke draai word hulle gedwing om dubbel- of parallelmediumskole te word en die proses van verengelsing lei na die stadige, martelende dood van Afrikaans. Die Franssprekende taalkenner en taalsosioloog, Jean Laponce, waarsku dat ’n tweetalige skool of universiteit bloot die skyn van taalgelykheid skep. Verder sê hy dat tweetaligheid in ’n opvoedkundige instelling in die praktyk ’n oorgangsproses na taalinlywing is en uiteindelik na eentaligheid in die wêreldtaal lei. Voorsitter, dames en here, gaan ons luister na hierdie waarskuwing? Of gaan ons ons taal en toekoms in die hande van wrede owerheidshande oorgee en toelaat dat hulle ons taal vermoor? Wat kan ons doen om Afrikaanse se voortbestaan te verseker? Wees lief vir Afrikaans. Praat jou taal, bid in jou taal, sing in jou taal. Praat Afrikaans. Ons is nie Amerikaners, Britte of Aussies nie. Afrikaans is uit Afrika, ons tuiste. Afrikaans is die bloed van ons kultuur. Watter een van die land se 11 tale is die beste vir jou? Jou moedertaal! Jou moedertaal vorm die grein van jou persoonlikheid, dit is die bus na jou toekoms. Moenie dié bus verpas nie!
Lees meer... Fel stryd om siel van UV Subscribe to this RSS feed Geskryf deur Johann Dannhauser 01 Julie 2015 Tersiêr Lewer kommentaar Uit opeenvolgende gebeure die afgelope paar jaar blyk dit dat ‘n fel en oplaaiende stryd woed om die siel van die Universiteit van die Vrystaat (UV). Die jongste skote in hierdie stryd is pas geskiet met die veldtog wat Solidariteit van stapel gestuur het vir die behoud van Afrikaans as onderrigmedium aan die universiteit, asook met die vergoedingseis van meer as R6 miljoen deur twee voormalige studente teen rektor prof. Jonathan Jansen en die UV. Hoewel dit op die oppervlakte gaan oor Afrikaans en die beweerde verontregting van twee studente, gaan dit in diepere verband oor behoud van Afrikaner-identiteit op die UV-kampus en selfs ten diepste oor Christelike inslag aan die universiteit.
Die veldtog van Solidariteit vir die behoud van Afrikaans is in reaksie op die verklaarde voorneme van rektor prof. Jansen om weg te doen met Afrikaans as onderrigtaal by dié universiteit. Jansen het sy voorstel gemotiveer deur na die nadele van ’n dubbelmedium-onderrigtaal vir beide studente en dosente te verwys. Daar is ook tydens ŉ raadsvergadering voorgestel dat die universiteit voortaan van ŉ enkelmedium-onderrigtaal (Engels) gebruik moet maak. Solidariteit meen die verwydering van Afrikaans op Kovsies sal nie net Afrikaans as akademiese taal marginaliseer nie, maar ook ŉ kultuur van stoomroller-transformasie t.o.v. die universiteitspersoneel aanwakker. Jansen is formeel deur Solidariteit in kennis gestel van ‘n voorneme om insette aan die universiteit se taalkomitee voor te lê vir sy wye oorlegpleging en verslag aan die universiteitsraad in November vanjaar. In die lig hiervan het Solidariteit ’n platform geskep waar pro-Afrikaanse mense hul stem kan uitbring oor die taalbeleid deur o.m. die skakel https://solidariteit.co.za/kovsies/ te volg. Inmiddels het prokureursfirma Hurter & Spies van Pretoria in opdrag van AfriForum Jeug namens twee oud-studente van die UV, Charl Blom van Hertzogville en Cobus Muller van Pongola, ‘n skadevergoedingseis van meer as R6 miljoen teen die UV, Jansen en prof. Teuns Verschoor as tugbeampte ingestel. Dit volg nadat Muller en Blom nog as studente verlede jaar van poging tot moord aangekla is nadat hulle byna ŉ swart medestudent met hul voertuig op die kampus raakgery het en destyds deur Jansen openlik as misdadigers gebrandmerk is. Sowel die landdroshof as die Menseregtekommissie het hulle egter onskuldig bevind. Die skadevergoedingeis gaan o.m. oor verkwiste uitgawes en vertraagde toetrede tot die arbeidsmark, asook ŉ lastereis vir naamskending. In die lastereis word o.m. verwys na terminologie wat Jansen na bewering gebruik het soos “misdadigers”, “gewetenloos”, en “gewelddadige en haatlike mense” en wat ook op sosiale media versprei is.
Die vergoedingseis word deur die UV, Jansen en Verschoor teengestaan.
Uit die annale van die UV met sy meer as eeulange geskiedenis blyk dit dat die universiteit gestig en ontwikkel is as ‘n tersiêre opleidingsinstansie met Christelik-nasionale karakter. As sulks het die universiteit veral gedurende die laaste 30 jaar van die vorige eeu ontwikkel tot ‘n hoër opvoedkundige en navorsingsinstansie van uitnemendheid, met kwalifikasies wat wêreldwyd erkenning gekry het.
‘n Veranderde Suid-Afrika en veranderde internasionale omgewing het met die draai van die eeu nuwe uitdagings en eise gebring en moes uiteraard aanpassings gemaak word.
In 2009 met die aanwysing van ‘n nuwe rektor, was prof. Herman van Schalkwyk, destydse dekaan van Landbou- en Natuurwetenskappe, die keuse van die universiteitsenaat, maar die universiteitsraad het prof. Jonathan Jansen aangestel.
Onder sy bewind is ingrypende veranderinge aan die wese van die UV aangebring, soos:
•	Daar is weggedoen met die woord God in die leuse van die universiteit In Deo Sapientae Lux (In God is lig) met In Veritate Sapientae Lux (In waarheid is die lig van wysheid).
•	Skriflesing en gebed by alle amptelike universiteitsgeleenthede, soos gradeplegtighede, is afgeskaf.
•	‘n Intensiewe beleid van rasse-integrasie in universiteitskoshuise is geïmplementeer.
•	‘n Verpligte indoktrinerende kursus UFS 101 is vir alle eerstejaarstudente ingestel.
•	Ná ‘n voorval by Pres. Reitz Kamerwonings tussen vier blanke inwoners en swart skoonmaakpersoneel is die studente summier geskors en is die koshuis op kampus permanent gesluit.
•	Rassekwotas vir studente-inname in die Fakulteit Geneeskunde is ingestel.
•	Ná stryd en selfs gewelddadige botsings tussen die ANCJL, Sasco en Jong Kommuniste aan die een kant en die VF Plus en AfriForum Jeug aan die ander kant, is partypolitiek op die kampus verbied en vervang met voorskriftelike studenteraadsverkiesings. Tot toe het die VF Plus telkens bo uitgekom in vrye studenteraadsverkiesings.
•	Die blanke en Afrikaanssprekende profiel van doserende en ander personeel is stelselmatig verminder en vervang met ‘n profiel van kleur.
Jansen is tot dusver in sy ampstermyn gekenmerk deur omstrede, meesal anti-blanke en anti-Afrikaner, uitlatinge. So bv. het hy ná die afsterwe van prof. Russel Bothman, rektor van die Universiteit van Stellenbosch, in Julie 2014, o.m. gesê: “Kampusse wat hoofsaaklik wit is, is in die lig van ons onlangse aaklige rassistiese verlede moreel onaanvaarbaar, demografies onregverdigbaar en opvoedkundig gevaarlik.”
Hoewel dit duidelik is dat Jansen ‘n leidende protagonis is om ‘n splinternuwe atmosfeer aan die UV te skep, staan hy nie alleen nie en moet aanvaar word dat hy gesteun word deur ‘n verskeidenheid van magte. Die raad van die UV onder voorsitterskap van regter Ian van der Merwe het Jansen tot dusver nog konsekwent gesteun.
In April 2014 is tydens ‘n sonderlinge vergadering van die konvokasie van gegradueerde UV-studente skerp kritiek op tendense by die UV uitgespreek, maar daarvan het dadels gekom. Die konvokasie beskik oor geen grondwet of regskrag nie. Daar is aan die positiewe kant egter ook verskeie positiewe verwikkelinge rakende die UV, bv. in amptelike verklarings van die UV word gewys op nuwe hoogtepunte in navorsing, uitstaande akademiese prestasies van studente en internasionale onderskeidings deur doserende personeel behaal.
Op sportgebied presteer die UV voorts puik, met o.a. atletieksterre, UV-studente in die nasionale Protea-netbalspan en die Shimlas wat die Varsitybeker vanjaar gebuit het.
Die groot dryf wat die UV betref, is egter op stilswyende politieke gebied, waar hard probeer word om die UV ‘n wêreldse universiteit te maak waar amptelik kultuur, ras en taal behalwe Engels geen rol speel nie. Daarteenoor staan die opvatting dat geen opvoedkundige instansie van werklike waarde sonder sy Christelike en kulturele waardes, gebaseer op vrye assosiasie, kan wees nie.
Die stryd om die UV moet verder in wyer verband gesien word waar Afrikaans aan die sg. historiese Afrikaanse universiteite ook erg in die spervuur is – RAU wat nou die Engelse UJ is, Pretoria wat grootliks “getransformeer” is, Stellenbosch waar die laaste reste van Afrikaans as onderrigmedium aangeval word en NWU Potchefstroom waar prof. Herman van Schalkwyk met effek Januarie 2016 die trekpas gekry het. Alles dui daarop dat die versweë mikpunt is om die Afrikaner op tersiêre vlak te ontneem van onderrig en navorsing in sy moedertaal en volgens sy kultuur. Dit alles maak die stryd omtrent die siel van die UV van meer as kritieke belang.
•	Die skrywer is die redakteur van Ditsem Nuus en het in 1975 die graad D.Phil. in Staatsleer aan die UV behaal. Lees meer... Onderwys in die spervuur Subscribe to this RSS feed Geskryf deur Redaksie 08 Julie 2016 Skool Lewer kommentaar Die onlangse uitspraak van die Grondwethof dat die finale besluit oor die toelatingsbeleid van openbare skole by die staat berus, het afgesien van ’n verbreking van die 1994-skikking by Kemptonpark, Afrikaans voor een van sy grootste uitdagings tot nog toe gebring.
Van hierdie onderwysaangeleenthede sal waarskynlik onder die loep kom by die jaarlikse kongresse van die Helpende Hand Skole-ondersteuningsentrum (SOS) vanaf 27–29 Junie by die ATKV Buffelspoort-vakansieoord en vanaf 4–6 Julie 2016 by die Universiteit Stellenbosch Besigheidskool in Bellville. Meer inligting by www.skoolwiskunde.co.za en www.gerat.co.za. Lees meer... More...
Christelike Onderwyskongres: Belangwekkende besluite Waarskuwings oor skole Jonathan Jansen bedank as UV-rektor Kommunistiese beheer oor universiteite” Begin Vorige 1 2 3 Volgende Einde Bladsy 2 van 3	Petition by iPetitions